PATVIRTINTA

Ignalinos r. Vidiškių gimnazijos

direktoriaus 2023 m. rugsėjo 15 d.

įsakymu Nr. V-51

**IGNALINOS R. VIDIŠKIŲ GIMNAZIJOS**

**SOCIALINĖS-PILIETINĖS VEIKLOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Ignalinos r. Vidiškių gimnazijos socialinės-pilietinės veiklos vykdymo tvarkos aprašas (toliau – Aprašas) reglamentuoja socialinės-pilietinės veiklos organizavimo Ignalinos r. Vidiškių gimnazijos (toliau – gimnazija) tvarką ir numato šios veiklos kryptis.
2. Aprašas parengtas vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintų Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ 9 priedu.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

1. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.
2. Socialinės-pilietinės veiklos uždaviniai:
	1. skatinti mokinių visapusišką asmenybės brandą ir dalyvavimu grįstą mokymąsi;
	2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;
	3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III SKYRIUS**

**SOCIALINĖS-PILIETINĖS VEIKLOS TURINYS**

1. Socialinė-pilietinė veikla yra privaloma pagrindinio ugdymo proceso dalis, atliekama laisvu nuo pamokų metu ir pasirenkama vadovaujantis šiais principais:
	1. *prasmingumo.* Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;
	2. *asmeninio tobulėjimo*. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;
	3. *socialinio teisingumo*. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;
	4. *dalyvavimo.* Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir/ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

**IV SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

1. 2023–2024 m. m. socialinei-pilietinei veiklai skirtas minimalus privalomas valandų skaičius:
	1. 5, 7 ir I gimnazijos klasių mokiniams – 20 valandų;
	2. 6, 8 ir II gimnazijos klasių mokiniams – 10 valandų;
	3. III gimnazijos klasės mokiniams – 70 valandų per dvejus metus (III, IV kl.).
2. Nuo 2024 – 2025 m. m. socialinei-pilietinei veiklai skirtas minimalus privalomas valandų skaičius:
	1. 5–8, I, II gimnazijos klasių mokiniams – 20 valandų per metus;
	2. III gimnazijos klasės mokiniams – 70 valandų per dvejus metus (III, IV kl.).
3. Socialinės-pilietinės veiklos laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla.
4. Pagrindinio ugdymo programoje socialinei-pilietinei veiklai atlikti gali būti skiriama iki 3 ugdymo dienų; konkrečios dienos yra kasmet numatomos Ignalinos r. Vidiškių gimnazijos ugdymo plano skyriuje „Socialinės veiklos įgyvendinimas“.
5. Vidurinio ugdymo programoje besimokantis mokinys socialinę-pilietinę veiklą gali atlikti iki mokymosi pagal vidurinio ugdymo programą pabaigos, ji gali būti vykdoma ir mokinių atostogų metu.
6. Klasės mokinių socialinę- pilietinę veiklą koordinuoja klasės auklėtojas (kuratorius).
7. **Mokinių pareigos** atliekant socialinę-pilietinę veiklą:
	1. rugsėjo mėnesį planuoti socialinės-pilietinės veiklas, jų kryptis ir turinį, tartis su klasės auklėtoju (kuratoriumi), tėvais (globėjais), atsižvelgti į teikiamus pasiūlymus;
	2. iki spalio 1 d. konsultuojamam klasės auklėtojo (kuratoriaus), tėvų (globėjų) parengti Socialinės-pilietinės veiklos planą (1 priedas);
	3. atsakingai vykdyti suplanuotas veiklas;
	4. kaupti socialinės-pilietinės veiklos įrodymus:
		1. veiklos gimnazijoje – organizavusio mokytojo įrašus elektroninio dienyno skiltyje „Socialinė-pilietinė veikla“;
		2. veiklos už gimnazijos ribų (kitose organizacijose) – atsakingo asmens įrašus „Pažymoje apie atliktą socialinę-pilietinę veiklą“ (2 priedas).
		3. savanoriškos veiklos pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministerijos ministro 2018 m. birželio 22 d. įsakymu Nr. A1- 317 „Dėl Jaunimo savanoriškos tarnybos organizavimo tvarkos aprašo patvirtinimo“;
	5. dalyvauti ugdomuosiuose pokalbiuose su klasės auklėtoju (kuratoriumi), aptarti savo patirtis ir prireikus koreguoti socialinės-pilietinės veiklos planą;
	6. kas pusmetį įsivertinti pasiektus socialinės-pilietinės veiklos rezultatus ir reflektuoti patirtis Socialinės-pilietinės veiklos plane;
8. **Klasės auklėtojo (kuratoriaus)**, atsakingo už socialinės-pilietinės veiklos koordinavimą, pareigos:
	1. mokslo metų pradžioje supažindinti mokinius su šiuo aprašu, paaiškinti socialinės-pilietinės veiklos prasmę, reikalavimus, gimnazijos prioritetus ir pateikti gerųjų socialinės-pilietinės veiklos atlikimo pavyzdžių;
	2. rugsėjo mėnesį padėti mokiniams pasirinkti socialines-pilietines veiklas ir suprasti; pateikti rekomendacinio pobūdžio socialinių- pilietinių veiklų sąrašą (3 priedas); padėti mokiniams pasirengti savo socialinės-pilietinės veiklos planus;
	3. stebėti, kaip mokiniams sekasi atlikti nusimatytas užduotis; pastebėjus, kad mokiniams kyla sunkumų, kviesti mokinius pokalbiui ir teikti reikiamą pagalbą; jei socialinė-pilietinė veikla atliekama už gimnazijos ribų, palaikyti ryšį su organizacijų atstovais, domėtis, kaip sekasi mokiniams;
	4. pusmečio pabaigoje teikti grįžtamąjį ryšį mokiniui ir jo tėvams (globėjams) apie socialinės-pilietinės veiklos rezultatus;
	5. ugdymo laikotarpio pabaigoje patikrinti, kad būtų įvykdytas minimalus socialinės- pilietinės veiklos reikalavimas, apibendrinti mokinio patirtį ugdomųjų pokalbių metu ir gavus mokinio rezultatų įsivertinimą bei refleksiją, elektroniniame dienyne įvertinti socialinės-pilietinės veiklos rezultatus. Vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.
9. **Gimnazijos direktoriaus** pareigos:
	1. įsakymu skirti už socialinės-pilietinės veiklos organizavimą atsakingą klasės auklėtoją (kuratorių) ir nurodyti šiai veiklai skiriamą valandų skaičių;
	2. sudaryti sąlygas gimnazijoje paskirtiems asmenims organizuoti konsultacijas ir individualius ugdomuosius pokalbius; prireikus sudaryti sąlygas mokiniams naudotis gimnazijos infrastruktūra atliekant socialines-pilietines veiklas.

**V SKYRIUS**

**BAIGIAMOSIOS NUOSTATOS**

1. Mokinio, neatlikusio socialinės-pilietinės veiklos, papildomo darbo skyrimo ir kėlimo į aukštesnę klasę arba ugdymo programos baigimo klausimus svarsto Mokytojų taryba.
2. Socialinės-pilietinės veiklos priežiūrą vykdo direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**\_\_\_\_KLASĖS MOKINIO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

vardas, pavardė

**SOCIALINĖS-PILIETINĖS VEIKLOS PLANAS 20\_\_–20\_\_ M. M.**

\_\_\_\_\_\_\_\_\_\_\_\_\_\_\_\_\_

data

**1. Socialinės-pilietinės veiklos tikslas** (keliamas padedant tėvams (globėjams, rūpintojams) ir/ar klasės auklėtojui).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kaip sieksiu tikslo** (kokias veiklas vykdysiu)?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kodėl man svarbu**, kad pasiekčiau numatytą tikslą?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinys

(vardas, pavardė, parašas)

Klasės auklėtojas

(vardas, pavardė, parašas)

Tėvai (globėjai)

(vardas, pavardė, parašas)

**TIKSLŲ ĮGYVENDINIMO ĮSIVERTINIMAS**

|  |  |  |
| --- | --- | --- |
|  | Pasiektas rezultatas  | Refleksija |
| I pusmetis |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| II pusmetis |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Klasės auklėtojas

(vardas, pavardė, parašas)

Tėvai (globėjai)

(vardas, pavardė, parašas)

2 priedas

**REKOMENDUOJAMOS SOCIALINĖS-PILIETINĖS VEIKLOS**

|  |  |
| --- | --- |
|   **Veiklos kryptys** | **Galimos veiklos** |
| 1. Pilietinė veikla | Pilietinių iniciatyvų organizavimas.Dalyvavimas pilietinėse akcijose.Dalyvavimas mokyklos mokinių savivaldoje.Veikla rajono jaunimo organizacijose.Mokyklos atstovavimas visuomeninėje veikloje. |
| 2. Socialinė veikla | Labdaros akcijų inicijavimas ir dalyvavimas jose.Savanoriškas darbas nevyriausybinėse organizacijose.Savanoriška veikla globos namuose, ikimokyklinio ugdymo įstaigose, kitose mokyklose, ligoninėse, senelių globos namuose, gyvūnų prieglaudose ir kt. |
| 3. Kultūrinė veikla | Kūrybinė veikla spaudoje, elektroninėje erdvėje ir pan.Mokyklos, rajono, šalies kultūrinių renginių organizavimas ir (ar) savanorystė juose.Parodų rengimas. |
| 4. Sportinė veikla | Sportinių renginių, varžybų organizavimas, teisėjavimas juose. Kita savanoriška veikla sportinių renginių metu. |
| 5. Ekologinė veikla | Gėlių ir želdinių priežiūra. Seniūnijų paskirtų teritorijų tvarkymas.Parkų, kapinių, žaliųjų plotų tvarkymas.Dalyvavimas ekologiniuose projektuose bei akcijose. |
| 6. Darbinė veikla | Kabinetų ir kitų patalpų tvarkymas.Inventoriaus smulkus remontas.Dekoracijų ruošimas, kabinetų, salės apipavidalinimas.Mokyklos teritorijos priežiūra. |
| 7. Kita veikla | Pagalba mokytojams, klasės vadovui.Darbas bibliotekoje.Mokyklos atstovavimas konkursuose, olimpiadose.Įvairūs maketavimo darbai.  |

3 priedas

**PAŽYMA APIE ATLIKTĄ SOCIALINĘ-PILIETINĘ VEIKLĄ**

Mokinio vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasė\_\_\_\_\_\_

|  |  |  |
| --- | --- | --- |
| Data | Įvykdyta veikla | Val. skaičius |
|  |  |  |
| Veiklą kuravusio asmens pareigos, vardas, pavardė, parašas |

**PAŽYMA APIE ATLIKTĄ SOCIALINĘ-PILIETINĘ VEIKLĄ**

Mokinio vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasė\_\_\_\_\_\_

|  |  |  |
| --- | --- | --- |
| Data | Įvykdyta veikla | Val. skaičius |
|  |  |  |
| Veiklą kuravusio asmens pareigos, vardas, pavardė, parašas |

**PAŽYMA APIE ATLIKTĄ SOCIALINĘ-PILIETINĘ VEIKLĄ**

Mokinio vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasė\_\_\_\_\_\_

|  |  |  |
| --- | --- | --- |
| Data | Įvykdyta veikla | Val. skaičius |
|  |  |  |
| Veiklą kuravusio asmens pareigos, vardas, pavardė, parašas |